Mooi waens - Forum Topic
Total Views: 81 762 362
Forums / 2. FAQ & General Chat / Mooi waens
views: 38 625 128
5 days ago @ 07:42:34 am
Ry ek so rustig in verkeer gister en dit raak skielik donker aan my linker kant. Toe sien ek dit, hier kom een moewiese wa verby my en dis pragtig. Lyk of hy soos 'n droom sleep met gemak.
5 days ago @ 07:46:31 am
Is dit nie Leon daai nie?
5 days ago @ 07:53:47 am
Lyk ook vir my of dit dalk hy kan wees?
5 days ago @ 08:07:25 am
Jip dit is my wa daai.
Ek het haar gaan haal op die plot in PTA noord vir die naweek se kamp.
Die Tipper en die Maia bytjie onder die Sensation naam is die bevestiging.
Waar het jy my gevang Hentie?
5 days ago @ 08:09:53 am
Robot by Mall@Reds, gedink dis jy en wou waai maar gedink die ou gaan dink ek is nie lekker in die kop nie
5 days ago @ 09:34:39 am
Ons het nou al 'n paar mense gekry wat ons groet. Dan groet ek maar terug net omrede mens nou al met so baie mense gesels hier op die forum.
Die fotos wat mens plaas verklap eintlik baie van jou identiteit. Gelukkig het ek nooit iemand in die verlede te nagekom nie. So ek hoef nooit elke dag oor my skouer te loer as ek in die dorp stap nie.
Daar is wel troepe wat vir my gesê: "Korporaal Coetzee as ek jou op sivie straat kry gaan ek jou D_ _ _ _ R. Maar dit het nog nie gebeur nie.
So as iemand groet groet ek terug. Iewers sal ons mekaar ordentlik raakloop dan sal hy sê ek was daai ou wat so gewaai het daar................
5 days ago @ 09:36:52 am
Maar dan bly jy mos naby my. Ons moet 'n plan maak om ordentlik te kan gesels.
5 days ago @ 09:48:00 am
Wierdaglen Estate so blok bo jou as ek sien waar jy afdraai
5 days ago @ 11:39:29 am
Waar is die dae???
Wanneer voertuie wat 'n woonwa sleep by mekaar verby gaan, hetsy van voor of van agter, dan groet hulle mekaar.
Dalk sterf nog 'n mooi gewoonte nou ook uit.
5 days ago @ 13:20:32 pm
Ek waai nog steeds. Met of sonder n wa aan die hak.Ou-ou gewoonte.
Twee signals met die ligte was die kode.
As ons almal dit weereens doen, dan weet ons mos dis n C. Foremiet.
5 days ago @ 13:27:06 pm
Ek doen dit steeds. Kry redelik baie flitse terug.
5 days ago @ 13:28:31 pm
My pa het dit ook altyd gedoen as hy die wa op sleep gehad het. En 99% van die kere ook antwoord gekry.
5 days ago @ 14:01:48 pm
'n Ou gesegde van troepe wat sekerlik nooit sal uitsterf nie, is daardie woorde, ''As ek Jou kry''.
5 days ago @ 14:09:57 pm
Nou by huis gekom van Bloemfontein af
Het 4 x van hulle op die pad gekry wat ek verby gegaan het, en hul almal gegroet.
By Ultra City een langs my gestop en ons het lank gesels.
Groet en sleep veilig.
5 days ago @ 14:44:12 pm
Daar is darem net 'n ander "spirit" by die deursnit kampeerder. "Vriendelike mense daardie" sou my oorlede pa gesê het.
5 days ago @ 16:11:37 pm
Ek groet ook. Dis net reg en ordentlik.
Die ou Landrover Defender manne het altyd handgebaar gemaak as groet. (Party reken om te wys hande sonder olie, kar nog nie gebreek nie).
Toe ek begin met Discovery ry, agtergekom daardie ouens groet nie sommer nie.
Het toe agtergekom die Disco ou wat groet het voorheen 'n Defender gery.
Karavane wat groet is reg. Gaan oor gedeelde belangstelling. Tog is daar wie jou skeef kyk, maar hulle moet maar. Ek groet omdat ek wil en dit net reg voel.
5 days ago @ 20:09:03 pm
Ek groet altyd. Loer ook so in die verby gaan of als ok is en kan hulp bysit. Nou die dag omgedraai en kampers agterna gesit met n dak wat hul vergeet om te sak.
4 days ago @ 06:08:34 am
Vriendelikheid kos regtig niks en dis makliker as mens die selfde belangstelling het.
Wees gegroet mede forum lede. Hoop ek kamp julle raak soos met Geert die naweek.
4 days ago @ 07:57:28 am
Sien jou netnou....veilig sleep!
4 days ago @ 08:53:38 am
Julle moet ook veilig sleep.
Ons kan eers teen so teen 14h00 vanmiddag weg kom.
4 days ago @ 09:14:06 am
Sommige ouens sit nag-donker smash-n-grab op hulle sy-vensters dan kan jy nie sien as die ou jou groet by die verkeerslig nie.
4 days ago @ 09:15:30 am
Leon ek sien jy ry sonder n kappie. Hoe voel jy oor die gewig tot gewig ratio van jou bakkie en die karavaan? Is jy nie bang jou sleep-kar is bietjie lig nie?
4 days ago @ 11:05:35 am
Dit het seker nou niks met groet te doen nie..of dalk het dit. Was laasjaar by 'n oord, en 'n deel van die oord is 'n baie fancy shmancy lodge met chalets ens. Ons soontoe gegaan om ontbyt te eet by die resturant, en na die tyd die kids gevat om te swem by hulle swembad. Hys massive en daar is ook speel plek. Sal jy glo, die kinders het gewyer om daar te swem? nou sit ek die spulletjie so en beloer, en manlief vra, nou wat lyk jy so teneurgedruk. Toe se ek vir hom, nee ek voel nie lekker hier nie. Die mense is darem baie styf en die vibe hier nie lekker nie, kan ons terug gaan karevaanpark toe. Daar gekom, sommer weer op my gemak gevoel, en maar gaan plons in die klein warm swembadjie. En alhoewel ek ook somtyds in chalets tuisgaan, die atmosfeer tussen gaste daar is maar net nie dieselfde as die karavaners nie. Punt oor en uit.
As mens van 'n karafaan vakansie afkom, en jy gaan na jou local checkers toe, en almal kyk jou weird aan, dan kom jy agter jy groet nog almal. Eish.
4 days ago @ 11:16:57 am
Jy slaan die verskil spyker op sy kop.
Daar is 'n wesenlike tasbare verskil in die "vibe" van karavaan kamp en die afwesigheid daarvan by die chalets.
Voor ons karavaan gekoop het, het ons alle tipes vakansies probeer. Die dag toe ons gesin van drie stem watter tipe vakansie ons kies, het ons 'n 100% saamgestem: KARAVAAN!
Dit bly eenvoudig 'anders'